钦定古今图书集成/理学汇编/学行典/第212卷 > 唐振
## 钦定古今图书集成/理学汇编/学行典/第212卷 > 唐振

按《济南府志》：“唐振，字仕威，阳信人。为大兴幕，母以道
远不就养，留妻供朝夕单骑之任。甫数月，梦母入松
林，寤而哭曰：‘母入林，是将就墓矣’。遂解官归。及抵家，
母果病危，振曰：‘儿至矣’。母甦，张目曰：‘吾儿至死，复何
憾’。振仆地大恸，焚香祈代，亲尝汤药以进。母病愈，复
历三载而终，人皆以为诚孝所感。以子诏贵，封文林”
郎。